CELEX: 52004PC0515
Language: mt
Date: 2004-07-20
Title: Proposta għal regolament tal-Kunsill dwar il-ħolqien ta' skema volontarja ta’ liċenzji FLEGTgħall-importazzjoni ta’ injam fil-Komunità Ewropea {SEG(2004) 977}

Avviż Legali Importanti

|

52004PC0515

Proposta għal regolament tal-Kunsill dwar il-ħolqien ta' skema volontarja ta’ liċenzji FLEGTgħall-importazzjoni ta’ injam fil-Komunità Ewropea {SEG(2004) 977}  /* KUMM/2004/0515 finali - ACC 2004/0173 */  

	Brussel 20.7.2004KUMM(2004) 515 finali2004/0173 (ACC)Proposta għalREGOLAMENT TAL-KUNSILLdwar il-ħolqien ta' skema volontarja ta’ liċenzji FLEGTgħall-importazzjoni ta’ injam fil-Komunità Ewropea(ippreżentata mill-Kummissjoni){SEG(2004) 977}MEMORANDUM TA’ SPJEGAZZJONIIntroduzzjoniF’Mejju 2003 il-Kummissjoni Ewropea adottat Pjan ta’ Azzjoni ta’ l-UE dwar il-Liġi tal-Foresta u ll-Infurzar, it-Tmexxija u l-Kummerċ tagħha(FLEGT) ([1]), Il-Konkluzjonijiet tal-Kunsill dwar il-Pjan ta’ Azzjoni ġew adottati f'nofs Ottubru ([2]).Il-Pjan ta’ Azzjoni jistipula strateġija ġdida u innovattiva biex jiġi affrontati l-qtugħ illegali tas-siġar. Din l-istrateġija tfittex li tagħti appoġġ lill-isforzi tal-pajjiżi li qegħdin jiżviluppaw sabiex isaħħu t-tmexxija governattiva permezz ta’ inċentivi għall-prassi t-tajba li jistgħu jingħtaw mis-suq intern ta’ l-UE. Il-komponenti tal-qalba tal-Pjan ta’ Azzjoni huma l-appoġġ għat-titjib tat-tmexxija fil-pajjiżi li jipproduċu l-injam, u skema ta' liċenzji biex tiżgura li fl-UE jidħol biss injam maqtuqħ b’mod legali.L-iskema ta' liċenzji għall-importazzjoni ta’ l-injam se tkun implimentata fuq bażi volontarja permeżż ta' ftehim ta’ sħubija ma’ pajjiżi li jipproduċu l-injam, u reġjuni li jaqblu li jikooperaw ma’ l-UE fuq din il-kwistjoni.Skond it-talba magħmula mill-Kunsill fil-Konklużjonijiet tiegħu, il-Kummissjoni ħadet dawn il-passi bil-ħsieb li tilħaq id-data ta’ l-għeluq tar-rappurtar ta’ nofs l-2004:1. It-tħejjija ta’ abbozz tar-Regolament għall-iskema ta' liċenzji ta’ l-importazzjoni ta’ l-injam FLEGT;2. Flimkien ma’ l-Istati Membri, il-bidu ta’ diskussjonijiet mal-pajjiżi li jipproduċu l-injam sabiex ikunu magħrufa l-fehmiet tagħhom dwar il-ftehimiet ta’ sħubija;3. Isiru arranġamenti ta’ l-analiżi ta’ aktar għażliet leġiżlattivi li jistgħu jintużaw sabiex jappoġjaw l-għanijiet tal-pjan ta'azzjoni.Din il-proposta tfassal il-qafas leġiżlattiv biex tintroduċi din it-tip ta’ skema ta’ liċenzji. Programm kontinwu ta’ konsultazzjonijiet li jinvolvi l-Kummissjoni, l-Istati Membri interessati u l-pajjiżi li jistgħu jkunu fi sħab huwa għaddej. Dawn huma rappurtati fid-dettal fl-anness tar-Rakkomandazzjoni għan-negozjar tad-direttivi mressaq flimkien ma’ dan id-dokument. Fuq il-bażi ta’ dawn id-diskussjonijiet tal-bidu, u kuntatti politiċi oħrajn, rakomandazzjoni għal mandat biex jiġi nnegozjat ftehim ta’ sħubija volontarja FLEGT qed jiġi ppreżentat lil Kunsill flimkien ma' din il-proposta.Il-Kummissjoni bdiet eżerċizzju ta’ firxa biex tistħarreġ għażliet leġiżlattivi addizzjonali li jistgħu jintużaw biex jappoġġaw l-għanijiet tal-Pjan ta’ Azzjoni FLEGT, u se tirrapporta lil Kunsill dwar dan ix-xogħol wara l-2004.Analiżi ta’ l-impatt estiżAnaliżi ta’ l-impatt estiż enfasizzat l-impatt ekonomiku, soċjali u ambjentali ta’ l-iskema volontarja ta’ liċenzji proposta. F’termini ġenerali, l-akbar impatt mill-iskema se jkun jista’ jinħass fl-Afrika, fejn il-provista legali hija miżmuma f’relazzjoni mat-talba mill-UE. Fl-Ażja u fl-Amerika Latina, is-suq ta’ l-UE għandu sinifikat aktarlimitat.Pajjiżi msieħba għandhom aktar ċans jagħmlu dħul sostanzjali addizzjonali. Benefiċċji ambjentali mistennija jinkludu pressjoni mnaqqsa fuq riżorsi forestali u żoni protetti. Il-proposta għandha impatti soċjali aktar sottili, bit-telf ta' xogħol lokali li jiddependi mill-qtugħ illegali ta' l-injam imtaffi mit-inte titjib fil-prassi li ġeneralment tinħoloq bl-intrapriżi legali. Jidher biċ-ċar li hemm riskju li l-kummerċ illegali jibda jkun dirett lejn swieq oħrajn, bil-produzzjoni legali esportata lejn l-UE. Għandhom jittieħdu miżuri biex jittaffa dan ir-riskju waqt l-implimentazzjoni.Fi ħdan l-UE, l-impatt tal-proposta jitwassal permezz ta' bidliet potenzjali fil-prezz u l-provvista ta' l-injam impurtat. L-impatt intern huwa mistenni li jkun żgħir ħafna. Il-prezzijiet ta’ l-injam jistgħu jogħlew hekk kif l-injam illegali jiġi eliminat mill-provvisti lill-UE, iżda l-impatt fuq is-swieq jiddependi mill-elastiċità tal-prezz tal-prodotti ta’ l-injam, u skond kemm prodotti li jissostwixxuhom ikunu kompetittivi.Il-kobor ta’ l-impatt jiddependi fuq il-kopertura totali miksuba taħt l-iskema ta' liċenzji. L-impatt ikun minimu jekk uħud biss mill-esportaturi l-kbar ta' l-UE jieħdu sehem, iżda jikber sew jekk l-esportaturi kollha jieħdu sehem.L-effetti ta’ l-implimentazzjoni ta’ l-iskema f’pajjiżi tropikali ikunu ffukati l-aktar fis-sitt Stati Membri li flimkien jammontaw għal 83% ta' l-importazzjoni ta’ prodotti ta' l-injam tropikali lill-UE. Dwar injam minn pajjiżi ta’ klima moderata, partikolarment ir-Russja, l-impatti jkunu ffukati fuq il-pajjiżi Nordiċi. L-importazzjoni lejn l-UE mir-Russja taqbeż bil-kbir il-volum ta’ l-importazzjoni minn pajjiżi tropikali u dan ikun irid jitqies fil-fasla ta' kull skema volontarja ta' liċenzji imsieħba ma' din ta' l-aħħar.Dispożizzjonijiet għall-monitoraġġ ta’ l-iskema se jkunu mibnija fil-partenarjati implementatorjima’ pajjiżi li jipproduċu l-injam, u huma miktuba fl-abbozz tar-Regolament.Fuq din il-bażi, il-Kummissjoni tipproponi skema ta’ liċenzji ta’ impurtar ta’ injam, li tiġi implimentata fuq bażi volontarja permezz ta’ partenarjat ma’ pajjiżi li jipproduċu l-injam. Proposta dettaljata f’dan ir-rigward hija ppreżentata hawnhekk.2004/0173 (ACC)Proposta għalREGOLAMENT TAL-KUNSILLdwar il-ħolqien ta' skema volontarja ta’ liċenzji FLEGTgħall-importazzjoni ta’ injam fil-Komunità EwropeaIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 133 ta' dan it-Trattat,Wara li kkunsidra l-proposta mill-Kummissjoni,Billi:Il-Kunsill u l-Parlament laqgħu l-Komunikazzjoni dwar Pjan ta’ Azzjoni ta’ l-UE dwar il-Liġi tal-Foresta u l-Infurzar, it-Tmexxija u l-Kummerċ tagħha l-Infurzar(FLEGT) bħala l-ewwel pass biex taffronta l-kwistjoni urġenti tal-qtugħ illegali ta’ siġar u l-kummerċ assoċjat miegħu ([3]) ([4])Il-komunikazzjoni fuq Pjan ta’ Azzjoni ta’ l-UE dwar il-Liġi tal-Foresta u l-Infurzar, it-Tmexxija u l-Kummerċ tagħha (FLEGT)([5]) tiddikjara l-ħtieġa ta’ skema volontarja ta' liċenzjar bħala miżura biex tiżgura li fl-UE jidħol biss injam legali.L-implimentazzjoni ta’ l-iskema ta’ liċenzji FLEGT titlob li l-importazzjoni ta’ prodotti relevanti ta’ l-injam fit-territorju tal-Komunità jkun suġġett għal sistema ta’ kontrolli li jfittxu li jagħtu garanzija dwar il-legalità ta’ proċeduri tal-qtugħ u l-esportazzjoni..L-iskema ta’ liċenzji FLEGT ser tidħol permezz ta’ Ftehim ta’ Sħubija volontarju bejn l-UE u l-pajjiżi u reġjuni terzi. Taħt dan il-ftehim ta’ sħubija, l-esportazzjoni ta’ injam minn pajjiżi u reġjuni imsieħba lejn l-UE ser tkun akkumpanjata minn liċenzja ta’ esportazzjoni unika, li tingħata jekk l-injam ikun inqata’ f’konformità mal-leġiżlazzjoni relevanti nazzjonali. L-injam li joriġina minn pajjiż jew reġjun imsieħba u li jasal fl-UE fil-punt magħżul minn fejn se jitħalla jiċċirkola b’mod ħieles, u jkun mingħajr din il-liċenzja, ma jiġix rilaxxat.Il-validità tal-liċenzji għal prodotti ta’ l-injam relevantiimportat għandu jkun verifikat sew mill-awtorijtaiet kompetenti tal-Komunità, u jkun suġġett għal verifika perjodika indipendenti u għall-monitoraġġ ta’ terza persuna li għandha tkun miftehma mal-pajjiżi imsieħba.Kull Stat Membru għandu jiddeċiedi x'sanzjonijiet għandhom ikunu applikati f’każ li dan ir-Regolament jinkiser.Il-miżuri meħtieġa għall-implimentazzjoni ta' dan ir-Regolament għandhom jiġu adottati skond id-Deċiżjoni tal-Kunsill 1999/468/KE tat-28 ta' Ġunju 1999 li tistipula l-proċeduri għall-eżerċizzju tas-setgħat ta' implimentazzjoni mogħtija lill-Kummissjoni ([6]).ADOTTA DAN IR-REGOLAMENT:KAPITOLU 1IS-SUĠĠETT U D-DEFINIZZJONIJIETArtikolu 1Dan ir-Regolament jistabbilixxi sistema ta’ regoli Komunitarji għall-importazzjoni ta’ ċerti prodotti ta’ l-injam għall-għanijiet ta’ l-implimentazzjoni ta’ l-iskema volontarja ta’ liċenzji FLEGT, kif stipulata fil-Komunikazzjoni fuq Pjan ta’ Azzjoni ta’ l-UE dwar il-Liġi tal-Foresta u l-Infurzar, it-Tmexxija u l-Kummerċ tagħha(FLEGT)([7]).L-iskema volontarja ta’ liċenzji għandha tkun implimentata permezz ta’ ftehim ta' sħubija ma' pajjiżi li jipproduċu l-injam.Id-dħul fi ftehim ta’ sħubija jimplika impenn politiku speċifiku u ta’ rabta min-naħa tal-pajjiżi u r-reġjuni msieħeb sabiex jingħaqdu ma’ l-iskema ta’ liċenzji FLEGT fi żmien ta’ skeda miftehma stipulata f’dan l-istess ftehim ta’ sħubija.Ftehim ta’sħubija għandu jinkludi elementi ta' appoġġ istituzzjonali, kapaċità ta’ bini u assistenza teknika biex jiffaċilita l-implimentazzjoni ta’ l-iskema ta’ liċenzji deskritta hawnhekk, u azzjonijiet addizzjonali biex jiġġieldu l-qtugħ illegali ta' l-injam u jtejbu t-tmexxija tas-settur forestali. Dawn l-elementi ser jitfasslu sabiex jilħqu ċ-ċirkustanzi u l-ħtiġijiet fil-pajjiżi u r-reġjuni msieħeb u għalhekk ser ikunu deskritti fil-ftehimiet ta’ sħubija speċifiċi.Dan ir-Regolament ma jippreġudikax jew jissostitwixxi ebda dispożżizzjoni oħra fis-seħħ marbuta mal-formalitajiet u l-kontrolli tad-dwana.Artikolu 2Għall-finijiet ta' dan ir-Regolament id-definizzjonijiet li ġejjin għandhom jgħoddu:(a) ‘L-iskema ta’ liċenzji dwar il-Liġi tal-Foresta u l-Infurzar, it-Tmexxija u l-Kummerċ tagħha’ (minn issa 'l quddiem imsemmija bħala ‘l-iskema ta’ liċenzji FLEGT’) tfisser l-iskema ta' liċenzji għal kummerċ fl-injam maqtugħ kif innegozjat ma’ pajjiżi u reġjuni msieħba;(b) ‘pajjiż jew reġjun imsieħeb’ tfisser kull stat jew organizzazzjoni reġjunali li għalihom l-Iskema ta’ Liċenzjar FLEGT hija effettiva;(c) ‘ftehim ta’ sħubija’ tfisser il-ftehim li permezz tiegħu pajjiżi jew reġjuni msieħba jieħdu l-impenn li jimplimentaw l-iskema ta' liċenzji FLEGT;(d) ‘organizzazzjoni reġjunali’ tfisser organizzazzjoni magħmula minn stati sovrani li ttrasferew il-kompetenza lil dik l-organizzazzjoni fir-rigward ta’ kwistjonijiet immexxija mill-iskema ta’ liċenzji FLEGT;(e) ‘Liċenzja FLEGT’ tfisser dokument ta’ format standard li jkun reżistenti għall-falsifikazzjoni u t-tbagħbis, ikun verifikabbli, u li jirreferi għal konsenja ta’ prodotti ta’ l-injam li hija f’konformità mat-talbiet ta' l-iskema tal-FLEGT, maħruġa kif xieraq u validata minn awtorità kompetenti ta' pajjiż jew reġjun imsieħeb(f) ‘monitoraġġ minn terza persuna’ tfisser sistema ta' monitoraġġ u verifika indipendenti li tipprovdi ċertezza li l-liċenzji FLEGT huma biss maħruġa għal prodotti legali ta' l-injam;(g) ‘awtorità(jiet) kompetenti’ tfisser l-awtorità(jiet) maħtura minn pajjiż jew reġjun imsieħeb biex joħroġ, jivvalida jew jivverifika l-liċenzji;(h) ‘prodotti ta’ l-injam’ tfisser il-prodotti msemmija fl-Anness II, li għalihom tapplika l-iskema ta' liċenzji FLEGT, u li huma importati lejn l-UE għal għanijiet kummerċjali;(i) ‘injam maqtugħ illegalment’ tfisser prodotti ta’ l-injam maqtugħa bi ksur tal-liġijiet nazzjonali rilevanti fil-pajjiżi jew reġjuni msieħba;(j) ‘importazzjoni’ tfisser il-ħruġ għaċ-ċirkolazzjoni ta’ prodotti fit-tifsira ta’ l-Artikolu 79 tar-Regolament tal-Kunsill (KEE) Nru 2913/1992;(k) ‘esportazzjoni' tfisser it-tluq jew il-ħruġ minn kull parti tat-territorju ġeografiku ta’ pajjiż jew reġjun imsieħeb;(l) ‘pajjiż ta’ l-oriġini’ tfisser il-pajjiż minn fejn joriġina l-prodott, skond id-dispożizzjonijiet tal-Komunità li jikkonċernaw oriġini mhux preferenzjali;(m) ‘konsenja’ tfisser konsenja ta’ prodotti ta’ l-injam li hija speċifikament identifikabbli, kif stipulata fl-Anness II;KAPITOLU IIREĠIM TA’ IMPORTAZZJONIArtikolu 31. Dan ir-regim ta’ importazzjoni FLEGT għandu japplika biss għall-esportazzjonijiet minn pajjiżi jew reġjuni msieħba li ftehmu biex jieħdu sehem.2. Pajjiżi jew reġjuni msieħba għandhom jingħaqdu ma’ l-iskema ta’ liċenzji billi jidħlu fi ftehim ta’ sħubija mal-Komunità. Skeda miftehma għall-implimentazzjoni ta' l-impenni li hemmhekk jidħlu fihom għandhom ikunu speċifikati fil-ftehim ta' sħubija.3. Il-ftehim ta’ sħubija għandu jirrifletti l-bżonnijiet u ċ-ċirkustanzi tal-pajjiżi msieħba, iżda għandhom jinkludu d-dispożizzjonijiet għall-immonitorjar ta' terza persuna biex tigi żgurata t-trasparenza u l-kredibilità ta' l-iskema ta' licenzji FLEGT;4. Il-Kummissjoni ser tippreżenta r-rakomandazzjonijiet għal mandat ta’ negozjar għal dan il-ftehim ta’ sħubija, f’isem il-Komunità, taħt id-dispożizzjonijiet imniżżla fl-Artikolu 300 tat-Trattat tal-KE.Artikolu 3aL-importazzjoni ta’ prodotti ta’ l-injam minn pajjiżi terzi għandhom ikunu suġġett għall-preżentazzjoni ta’ ċertifikat ta’ oriġini validu wara d-dispożizzjonijiet ta’ l-Artikolu 47 tar-Regolament tal-Kummissjoni nru 2454/1993 hekk kif emendat l-aħħar.Artikolu 41. Ir-rilaxx għaċ-ċirkulazzjoni libera fil-Komunità ta' prodotti ta' l-injam li joriġinaw f'pajjiżi u reġjuni msieħba għandhom ikunu impediti sakemm il-konsenja ta’ prodotti ta’ l-injam ma tkunx akkumpanjata b'liċenzja FLEGT valida maħruġa minn awtorità kompetenti ta’ pajjiż jew reġjun msieħeb.2. Fejn skemi diġà jeżistu biex tiġi vverifikata l-legalità tal-prodotti ta’ l-injam li joriġinaw minn pajjiżi jew reġjuni msieħab, dawn l-iskemi jistgħu jiffurmaw il-bażi tal-liċenzja FLEGT. Din tkun fuq il-kondizzjoni li dawk l-iskemi li ġew assessjati u approvati għall-ħtiġijiet miftehma skond il-proċedura stipulata fl-Artikolu 12(2), sabiex jipprovdu ċ-ċertezza meħtieġa dwar l-oriġini legali tal-prodotti ta’ l-injam ikkonċernati.3. Prodotti ta’ l-injam ta’ l-ispeċi mniżżla taħt l-Annessi A, B u C tar-Regolament tal-Kunsill (KE) Nru 338/97 tad-9 ta’ Diċembru dwar il-protezzjoni ta’ speċi ta’ fawna u flora selvaġġa billi jirregolaw il-kummerċ għandhom ikunu eżenti minn din it-talba. Il-kummissjoni għandha tirrevedi din l-eżenzjoni, skond il-proċedura stipulata fl-Artikolu 12(2), ħames snin wara d-dħul fis-seħħ ta’ dan ir-Regolament.Artikolu 51. Il-liċenzja FLEGT għandha tkun ippreżentata ma’ dikjarazzjoni tad-dwana għar-rilaxx ta’ cirkulazzjoni ħielsa fil-Komunità. L-awtorità tad-dwana għandha żżomm l-liċenzja oriġinali FLEGT flimkien mad-dikjarazzjoni tad-dwana.2. L-awtorità tad-dwana għandha tipprovdi lill-Kummissjoni, jew persuni jew korpi maħtura mill-Kummissjoni, b’aċċess għal-liċenzji oriġinali, fil-każ ta' problemi li jfixklu l-operazzjoni effettiva ta’ l-iskema ta’ liċenzji FLEGT.3. L-awtorità tad-dwana għandha tipprovdi lill-Kummissjoni, jew persuni jew korpi maħtura mill-pajjiżi jew reġjuni msieħba bħala responsabbli għal monitoraġġ indipendenti ta’ l-iskema ta’ liċenzji FLEGT.4. L-awtorità tad-dwana għandha tiddeċiedi fuq il-bżonn ta’ aktar verifika tal-konsenji billi tintuża strateġija bbażata fuq ir-riskju, u tinkludi spezzjoni fiżika tal-konsenja. Il-Kummissjoni tista’ tikkonferma li verifika u spezzjoni xierqa hija għaddejja, biex tappoġġja l-monitoraġġ effettiv ta’ l-iskema ta’ liċenzji FLEGT.5. F’każ ta’ dubju dwar il-validità tal-liċenzja, l-awtorità tad-dwana ser tagħmel verifika addizzjonali u tfittex aktar kjarifika ċara, kif stipulat fil-Ftehim ta’ Sħubija mal-pajjiż jew reġjun li qiegħed jesporta.Artikolu 61. Jekk l-awtorità tad-dwana tistabbilixxi li l-kundizzjonijiet fl-Artikolu 4 mhux imwettqa, għandha żżomm u tieħu pussess tal-konsenja, u tipproċedi skond il-leġiżlazzjoni nazzjonali fis-seħħ.2. Jekk l-awtorità tad-dwana ssib li l-falliment biex tiġi ppreżentata liċenzja FLEGT ma sarx konxjament jew intenzjonalment, tista' tipproċedi bir-rilaxx tal-konsenja jekk ikun hemm evidenza biżżejjed li liċenzja valida FLEGT teżisti. Il-liċenzja FLEGT għandha tkun ippreżentata lill-awtoritajiet tad-dwana kompetenti fi żmien stipulat fl-Artikolu 256 tar-Regolament tal-Kummissjoni Nru 2454/1993.Artikolu 7Il-Kummissjoni għandha tipprovdi lill-awtoritajiet tad-dwana kollha ta’ l-Istati Membri bl-ismijiet u d-dettalji rilevanti kollha ta’ l-awtoritajiet kompetenti maħtura minn pajjiżi u reġjuni fi sħab, kampjuni awtentiċi ta’ timbri u firem li jaffermaw li liċenzja nħarġet legalment u kull informazzjoni rilevanti oħra riċevuta fir-rigward ta' liċenzji.Artikolu 81. Stati Membri għandhom jintalbu jissottomettu rapport annwali sa April ta' kull sena li jkun jinkludi dawn id-dettalji li ġejjin:(a) volumi ta’ prodotti ta’ l-injam li jiddaħħlu fil-Komunità taħt l-iskema ta’ liċenzji FLEGT, bħall-HS Headings speċifikati fl-Anness II u għal kull pajjiż jew reġjun.(b) in-numru ta’ liċenzji FLEGT sottomessi minn kull pajjiż jew reġjun msieħeb, u l-volumi u tipi ta’ njam kopert.Il-Kummissjoni tista’ tiddetermina l-format ta’ dan ir-rapport sabiex tiffaċilita l-monitoraġġ ta' kif taħdem l-iskema ta' liċenzji FLEGT.2. L-Istati Membri għandhom jissottomettu lill-Kummissjoni sa April ta’ kull sena rapport fuq il-ħtif u l-miżuri li jiġu wara, inkluża din l-informazzjoni li ġejja:(a) in-numru ta’ ħtif u l-volum u l-valur tal-prodotti ta’ l-injam maħtuf.(b) progress bil-proċeduri legali instigati biex jinforzaw dan ir-Regolament.IL-KAPITOLU IIIDISPOŻIZZJONIJIET ĠENERALIArtikolu 9Il-Kummissjoni u l-pajjiżi u r-reġjuni msieħba, wara l-esperjenzi tal-bidu miksuba mill-implimentazzjoni ta’ dan ir-regolament, jistgħu jirrevedu u jimmodifikaw l-isfeċifikazzjonijiet tal-liċenzja bil-ħsieb li titjieb is-sigurtà, l-ipproċessar u l-funzjonalità tagħha, għall-għanijiet ta’ skema ta’ liċenzji FLEGT.Artikolu 101. Il-Kummissjoni, bil-ftehim mal-Kunsill, tista' żżid ma' u temenda l-lista ta' pajjiżi u reġjuni msieħba, u l-awtoritajiet kompetenti maħtura mill-pajjiżi u reġjuni biex joħorgu u jivvalidaw il-liċenzji, kif imniżżel fl-Anness I. Biex jiġu inklużi pajjiżi u reġjuni msieħba addizjonali taħt l-Anness I, il-Kummissjoni ser tissottometti lill-Kunsill rakkomandazzjonijiet biex jiġi nnegozjat mandat taħt id-dispożizzjonijiet imniżżla fl-Artikolu 300 tat-Trattat tal-KE.2. Il-Kummissjoni fi ftehim mal-Kunsill u ma’ pajjiżi u reġjuni fi sħab, tista’ żżid ma jew temenda l-lista ta’ prodotti li għalihom tapplika l-iskema ta’ liċenzjar tal-FLEGT, kif imniżżel fl-Anness II.Artikolu 11Il-Kummissjoni għandha l-għan li tiżgura l-aħjar implimentazzjoni ta’ l-iskema ta’ liċenzji FLEGT, b’mod partikolari permezz ta’ kooperazzjoni ma' pajjiżi u reġjuni msieħba. Għal dan il-għan, il-Kummissjoni għandha b’mod partikolari tagħmel skambju ta’ informazzjoni ma' pajjiżi u reġjuni msieħba fil-kummerċ ta’ prodotti ta’ l-injam u fejn xieraq, tikkoopera fl-attivitajiet tal-monitoraġġ.Artikolu 121. Fit-twettiq tad-dmirijiet tagħha, il-Kummissjoni għandha tkun assistita minn Kumitat (minn hawn ’il quddiem imsemmi bhala ‘il-Kumitat’). Kumitat xieraq għal dan il-għan għandu jkun identifikat fi ħdan l-għarfien reċiproku stabbilit.2. Fejn jkun hemm referenza għal dan il-paragrafu, għandhom japplikaw l-Artikoli 4 sa 7 tad-Deciżjoni 1999/468/KE.Il-perjodu msemmi fl-Artikolu 4(3) tad-Deciżjoni 1999/468/KE għandu jkun ta' għaxart ijiem ta’ xogħol.3. Il-Kumitat għandu jistabbilixxi r-regoli ta' procedura tiegħu.Artikolu 13Il-Kumitat imsemmi fl-Artikolu 12 jista’ jeżamina kull mistoqsija dwar l-applikazzjoni ta’ dan ir-Regolament. Dawn il-mistoqsijiet jistgħu jsiru jew mill-President jew minn rappreżentant ta' Stat Membru.Artikolu 141. Kull persuna naturali jew legali li tipprovdi servizzi direttament jew indirettament relatati ma’ l-attivitajiet koperti mill-Artikolu 4 għandhom jeżerċitaw diligenza xierqa biex jiġi stabbilit li l-attivitajiet li għalihom tipprovdi servizz jikkonformaw mad-dispożizzjonijiet ta’ dan ir-Regolament.2. Il-parteċipazzjoni, konxjament u intenzjonalment, fl-attivitajiet, li l-għan jew l-effett tagħhom huwa direttament jew indirettment biex iddur mad-dispożizzjonijiet ta' dan ir-Regolament għandu jkun impedit.3. Il-Kummissjoni għandha tkun innotifikata dwar kull informazzjoni li tissuġġerixxi li d-dispożizzjonijiet ta’ dan ir-Regolament qegħdin jew kienu qegħdin iduru magħhom.Artikolu 151. L-informazzjoni kollha pprovduta skond dan ir-Regolament għandha tintuża biss għall-għanijiet li għalihom tkun ġiet ipprovduta.2. Dokumenti miżmuma mill-Kummissjoni li fihom informazzjoni dwar l-iskema ta' liċenzji FLEGT għandha b’mod ġenerali tkun aċċessibbli għall-pubbliku. Madankollu ċerti dokumenti bħal dawk li fihom informazzjoni ta’ natura kummerċjali jew li huma dwar il-privatezza jew l-integrità ta’ l-individwi, jistgħu jkunu eżenti minn din it-talba, jew fejn rilevanti titlob ftehim minn qabel ta' terza persuna sors ta' informazzjoni qabel ma jinkixef, skond l-Arikolu 4 tar-Regolament 1049/2001/KE dwar Aċċess Pubbliku għad-dokumenti tal-Parlament Ewropew, tal-Kunsill u tal-Kummissjoni u bl-Artikolu 287 tat-trattat li jistabbilixxi l-Komunità Ewropea.3. Madankollu, il-komunikazzjoni ta' din l-informazzjoni għandha titħalla fejn il-Kummissjoni tkun obbligata jew awtorizzata biex tagħmel hekk, b'mod partikolari in konnessjoni ma' proċeduri legali. Din it-tip ta’ komunikazzjoni għandha tieħu kunsiderazzjoni u tagħmel l-arrangamenti għal interessi leġittimi tal-persuni kkoncernati li l-konfidenzjalità tagħhom ma tiġix abbużata u b'mod partikolari li informazzjoni bħall-identità u s-sigrieti tan-negozju ma jiġux imxandra.4. Dan l-Artikolu ma jħallix l-iżvelar ta' informazzjoni ġenerali mill-Kummissjoni. Dan l-iżvelar mhux se jitħalla jekk dan ikun inkompatibbli ma' l-iskop oriġinali ta' dik l-informazzjoni.5. Fl-eventwalità ta' ksur ta’ kunfidenzjalità, min joriġina l-informazzjoni għandu jkollu l-jedd li jġiegħel li din tigi mħassra, skartata ta' jew ikkoreġuta, skond kif ikun il-każ.Artikolu 16Konformità ma’ dan ir-Regolament ma jilliberax kull persuna naturali jew legali milli jikkonforma, kompletament jew parzjalment, ma’ kull obbligazzjoni oħra taħt il-Komunità jew leġiżlazzjoni nazzjonali.Artikolu 171. Kull Stat Membru għandu jiddeċiedi x'sanzjonijiet għandhom jiġu imposti meta d-dispożizzjonijiet ta' dan ir-Regolament jinkisru. Dawn is-sanzjonijiet għandhom ikunu effettivi, proporzjonati u disważivi u għandhom ikunu kapaċi li jwaqqfu lil dawk responsabbli mill-ksur milli jiksbu kull benefiċċju ekonomiku għall-azzjoni tagħhom. L-Istati Membri għandhom jiddeċiedu kif se jagħmlu bi prodotti ta' njam maħtuf meta d-dispożizzjonijiet ta' dan ir-regolament jinkisru.2. Waqt l-istennija ta' l-adozzjoni, fejn meħtieġ, ta' kull leġiżlazzjoni għal dan il-għan, is-sanzjonijiet li se jiġu imposti fejn id-dispożizzjonijiet ta' dan ir-Regolament huma miksura, għadhom fejn rilevanti, jiġu determinati mill-Istati Membri sabiex jingħata effett lill-Artikolu 5 tar-Regolament (KE) Nru 303/2002.Artikolu 18Dan ir-Regolament għandu japplika:(a) Fit-territorju tal-Komunità.(b) Lil kull ċittadin ta’ Stat Membru, u lil kull persuna legali, entità, jew organu li huwa nkorporat jew kostitwit taħt il-liġi tal-Komunità jew taħt il-liġi ta' Stat Membru.Artikolu 191. Dan ir-Regolament għandu jidħol fis-seħħ fil-jum tal-pubblikazzjoni tiegħu fil- Ġurnal Uffiċċjali tal-Komunitajiet Ewropej .2. Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell, [...]Għall-KunsillIl-President[…]ANNESS ILista ta’ pajjiżi jew reġjuni msieħba fl-iskema ta’ liċenzji FLEGT u l-awtoritajiet kompetenti maħtura , kif imsemmi fl-Artikoli 2, 4, 7 u 10_____ANNESS IIProdotti li g ħalihom tapplika l-iskema ta’ liċenzji FLEGTHS – Intestatura | Deskrizzjoni |4403 | Injam mhux maħdum, kemm jekk għandu jew m’għandux il-qoxra ta’ barra jew l-ilbieba mqaxxra jew imneħħija, jew magħmul kwadru. |4406 | Travetti ta’ l-injam għall-irfid tal-binarji tal-ferrovija jew tat-tramm. |4407 | Injam isserrat jew imlaqqax mit-tul, imfellel jew imqaxxar, kemm jekk inċanat, xkatlat jew imġannat mit-truf, ta' ħxuna li ma taqbiżx is-6mm. |4408 | Kisi bil-fuljetta (veneering) (inklużi dawk miksuba bit-tiflil ta’ l-injam laminat) għall-plywood jew injam laminat simili ieħor u njam ieħor, isserrat mit-tul, imfellel jew imqaxxar, kemm jekk inċanat, xkatlat, impalellat jew imġannat mit-truf, ta' ħxuna li ma taqbiżx is-6mm. |4412 | Plywood, panewi miksija bil-fuljetta jew injam laminat simili ieħor. |[1] KUMM(2003) 251.[2] Dokument tal-Kunsill 13439/03.[3] ĠU C 268, is-7.11.2003 p. 0001-0002.[4] Dokument tal-Parlament 7014/04.[5] KUMM(2003) 251.[6] ĠU L 184, ta' l-17.7.1999, p. 23.[7] KUMM(2003) 251.